**KILNOJAMOJO IR NEKILNOJAMOJO TURTO NUOMOS ELEKTRONINIŲ KONKURSŲ ORGANIZAVIMO IR VYKDYMO PASLAUGŲ TEIKIMO**

**SUTARTIS**

Nr. AVP-\_\_\_\_\_\_\_\_

Vilnius

Valstybės įmonė Registrų centras (toliau – Registrų centras), atstovaujama Konsultacijų Centro vadovės Jurgitos Jakeliūnaitės, veikiančio (-ios) pagal 2019 m. rugpjūčio 19 d. Valstybės įmonės Registrų centro generalinio direktoriaus įsakymą Nr. VE-398 (1.3 E) „Dėl pavedimo pasirašyti sutartis“ ir (įstaigos, notaro (-ų) biuro, juridinio asmens pavadinimas) (toliau – Konkurso organizatorius),atstovaujamas (-a) (įstaigos, notaro (-ų) biuro, juridinio asmens atstovo pareigos, vardas, pavardė, veikiančio (-ios) pagal (dokumento, kurio pagrindu veikia įstaigos, notaro (-ų) biuro, ar juridinio asmens atstovas, pavadinimas) , toliau kiekvienas (-a) atskirai vadinamas (-a) Šalimi, o kartu vadinami (-os) Šalimis. Šalys, vadovaudamosi Antstolių informacinės sistemos nuostatų, patvirtintų Lietuvos Respublikos teisingumo ministro 2002 m. gruodžio 30 d. įsakymu Nr. 400 „Dėl Antstolių viešo konkurso komisijos nuostatų, Antstolių viešo konkurso tvarkos aprašo, Antstolių veiklos tikrinimo tvarkos aprašo, Antstolių informacinės sistemos nuostatų, Antstolių atestavimo komisijos nuostatų ir Antstolių atestavimo taisyklių patvirtinimo“ (toliau − Antstolių informacinės sistemos nuostatai), 5 punktu, 7.9 ir 10.8.3 papunkčiais sudarė šią sutartį (toliau – Sutartis).

**I. SKYRIUS**

**SUTARTIES DALYKAS**

1. Registrų centras įsipareigoja suteikti galimybę Konkurso organizatoriui skelbti ir vykdyti kilnojamojo ir nekilnojamojo turto (toliau – Turtas) nuomą elektroninio konkurso (toliau – E. nuomos konkursas) būdu specialioje interneto svetainėje www.evarzytynes.lt ir užtikrinti Antstolių informacinės sistemos elektroninių aukcionų valdymo posistemės (toliau – AVP), kurioje vykdomas Turto E. nuomos konkursas, administravimą ir prieinamumą (toliau – Paslaugos), o Konkurso organizatorius įsipareigoja naudotis tinkamai suteiktomis Paslaugomis Sutartyje nurodytomis sąlygomis ir tvarka, užtikrinti teisingą duomenų įvedimą į AVP, naudoti asmens duomenis vadovaujantis teisės aktais ir Sutarties nuostatomis bei sumokėti nustatytą kainą.

**II. SKYRIUS**

**DUOMENŲ TEIKIMO IR GAVIMO TEISINIS PAGRINDAS[[1]](#footnote-1)**

1. Organizuojant nekilnojamojo turto E. nuomos konkursą, Nekilnojamojo turto registro duomenys teikiami vadovaujantis:
   1. 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas), 6 straipsnio 1 dalies c punktu;
   2. Lietuvos Respublikos valstybės informacinių išteklių valdymo įstatymo 27 straipsnio 8 dalimi;
   3. Lietuvos Respublikos nekilnojamojo turto kadastro įstatymo 19 straipsnio 1 dalimi;
   4. Lietuvos Respublikos nekilnojamojo turto registro įstatymo 42 straipsnio 1 dalimi, 3 dalies 1 ir 6 punktu bei 4 dalimi;
   5. Nekilnojamojo turto registro nuostatų, patvirtintų Lietuvos Respublikos Vyriausybės 2014 m. balandžio 23 d. nutarimu Nr. 379 „Dėl Nekilnojamojo turto registro nuostatų patvirtinimo“ (toliau – Nekilnojamojo turto registro nuostatai), 124, 139 ir 142 punktais;
   6. Lietuvos Respublikos nekilnojamojo turto kadastro nuostatų, patvirtintų Lietuvos Respublikos Vyriausybės 2002 m. balandžio 15 d. nutarimu Nr. 534 „Dėl Lietuvos Respublikos nekilnojamojo turto kadastro nuostatų patvirtinimo“, 142 punktu.
   7. Antstolių informacinės sistemos nuostatų 5 punktas, 7.9, 10.1 ir 22.2 papunkčiais.
2. Organizuojant nekilnojamojo turto E. nuomos konkursą, Nekilnojamojo turto registro Duomenys gaunami vadovaujantis:
   1. Reglamento 6 straipsnio 1 dalies c ir e punktais;
   2. Lietuvos Respublikos nekilnojamojo turto registro įstatymo 42 straipsnio 1 dalimi, 3 dalies 1 punktu ir 4 dalimi;
   3. Nekilnojamojo turto registro nuostatų138 punktu;
   4. Antstolių informacinės sistemos nuostatų 5 punktu, 7.9 ir 22.2 papunkčiais.

**III. SKYRIUS**

**DUOMENŲ NAUDOJIMO TIKSLAS[[2]](#footnote-2)**

1. Konkurso organizatorius Nekilnojamojo turto registro duomenis naudoja E. nuomos konkursams organizuoti ir informacijai konkurso dalyviams apie nuomojamą nekilnojamąjį turtą teikti.

**IV. SKYRIUS**

**E. NUOMOS KONKURSŲ PASKELBIMAS IR VYKDYMAS**

1. E. nuomos konkursai specialioje interneto svetainėje www.evarzytynes.lt vykdomi pagal Valstybės ir savivaldybių nekilnojamojo turto nuomos viešojo konkurso organizavimo ir vykdymo informacinių technologijų priemonėmis tvarkos aprašą, patvirtintą Lietuvos Respublikos Vyriausybės 2001 m. gruodžio 14 d. nutarimu Nr. 1524 „Dėl valstybės ilgalaikio materialiojo turto nuomos“, Nuomos konkursų organizavimo ir vykdymo informacinių technologijų priemonėmis tvarkos aprašą, patvirtintą Registrų centro generalinio direktoriaus 2021 m. kovo 22 d. įsakymu Nr. VE-160 (1.3 E) „Dėl Nuomos konkursų organizavimo ir vykdymo informacinių technologijų priemonėmis tvarkos aprašo patvirtinimo“ bei Konkurso organizatoriaus vidaus teisės aktą, reglamentuojantį E. nuomos konkursų organizavimo ir vykdymo tvarką.
2. Konkurso organizatoriaus įgaliotas asmuo (toliau – Naudotojas), nurodytas Sutarties 1 priede, per Naudotojo sąsają į AVP įveda duomenis, reikalingus E. nuomos konkursui paskelbti ir vykdyti:
   1. Konkurso organizatoriaus duomenis:
      1. Konkurso organizatoriaus pavadinimą, kodą ir buveinę;
      2. Konkurso organizatoriaus darbuotojo, atsakingo už informacijos teikimą, vardą ir pavardę, pareigas, kontaktinį telefono numerį ir elektroninio pašto adresą;
   2. Nekilnojamojo turto identifikavimo duomenis[[3]](#footnote-3):
      1. informaciją apie nuomojamą nekilnojamąjį turtą (turto pavadinimą, unikalų numerį, adresą, statybos metus ir kitus turtą identifikuojančius duomenis);
      2. nekilnojamojo turto naudojimo paskirtį ir ypatumus (specialiąsias turto charakteristikas, įskaitant leidimų sistemą, veiklos, kuriai vykdyti bus naudojamas išnuomojamas nekilnojamasis turtas, pobūdį);
   3. Kilnojamojo turto identifikavimo duomenis[[4]](#footnote-4):
      1. nuomojamo kilnojamojo turto pavadinimą;
      2. pagaminimo metus (jeigu reikia);
      3. techninius duomenis (jeigu reikia);
      4. nuomojamo Turto sertifikato duomenis (jeigu pagal teisės aktų reikalavimus jam atitikties sertifikatas privalomas);
   4. Turto nuomos trukmę (mėnesiais);
   5. nuomojamo Turto registracijos registre duomenis (jeigu pagal teisės aktų reikalavimus jį registruoti privaloma). Kai šia Sutartimi vykdomas E. nuomos konkursas dėl nekilnojamojo turto, Registrų centras Nekilnojamojo turto registro duomenis, nurodytus Antstolių informacinės sistemos nuostatų 22.2 papunktyje, Naudotojui pateikia peržiūrai ir įrašymui AVP leidžiamosios kreipties būdu internetu, atliekant paiešką AVP pagal Konkurso organizatoriui priklausančio turto unikalų numerį.
   6. pradinę Turto nuomos kainą be PVM ir jos minimalų didinimo intervalą. Pradinė Turto nuomos kaina apvalinama pagal matematines skaičių apvalinimo taisykles iki sveikojo skaičiaus (t. y. nurodoma kaina eurais be centų);
   7. dalyvio registravimo mokesčio dydį ir jo sumokėjimo terminą (jei taikomas);
   8. dalyvio pradinio įnašo be PVM dydį ir jo sumokėjimo terminą;
   9. dalyvio pradinio įnašo (neįvykus E. nuomos konkursui, jį atšaukus, nelaimėjusiems dalyviams, kt. atvejais) grąžinimo tvarką ir terminus;
   10. Konkurso organizatoriaus sąskaitos (-ų), į kurią (-ias) turi būti sumokamas pradinis įnašas, E. nuomos konkurso dalyvio registravimo mokestis ir atsiskaitoma už išnuomotą Turtą, numerį (-ius), rekvizitus;
   11. registravimosi į E. nuomos konkursą trukmę darbo dienomis;
   12. dalyvių registracijos tvirtinimo trukmę darbo dienomis;
   13. E. nuomos konkurso pradžios datą;
   14. atsiskaitymo už išnuomotą Turtą sąlygas bei tvarką ir / arba nuomos sutarties sudarymo ir pasirašymo sąlygas, įsipareigojimų įvykdymo užtikrinimo priemones, pasekmes neatsiskaičius už išsinuomotą Turtą;
   15. Turto apžiūros vietą, datą, laiką ir sąlygas (jei taikoma);
   16. informaciją, kur galima susipažinti su Turto nuomos sutarčių projektais;
   17. kitas būtinas E. nuomos konkurso sąlygas ir informaciją.
3. Registrų centras į AVP teikia šiuos duomenis:
   1. E. nuomos konkurso laimėtojo duomenis, numatytus Antstolių informacinės sistemos nuostatų 19.19 papunktyje;
   2. pasibaigus registravimo laikui, asmenų, pateikusių informaciją registravimui į E. nuomos konkursą, duomenis, numatytus Antstolių informacinės sistemos nuostatų 19.13–19.16 papunkčiuose;
   3. nuasmenintą E. nuomos konkurso suvestinę ataskaitą, kurioje pateikiami detalūs E. nuomos konkurso eigos duomenys, numatyti Antstolių informacinės sistemos nuostatų 28.3 papunktyje.
4. Duomenys, numatyti Sutarties 7.1 ir 7.3 papunkčiuose, AVP rodomi, kai baigiasi E. nuomos konkurso laikas, yra nustatytas E. nuomos konkurso laimėtojas ir E. nuomos konkurso būsena tampa „Baigtas“.
5. Naudotojas AVP gali skelbti neribotą skaičių E. nuomos konkursų. Apie rengiamą E. nuomos konkursą ne vėliau kaip prieš 5 (penkias) kalendorines dienas iki konkurso dalyvių registravimo į E. nuomos konkursą pradžios skelbiama specialioje interneto svetainėje [www.evarzytynes.lt](http://www.evarzytynes.lt). E. nuomos konkursas prasideda 9.00 val., baigiasi kitą dieną 14.00 val. E. nuomos konkursui neįvykus, informacija apie rengiamą to paties Turto naują E. nuomos konkursą skelbiama ne vėliau kaip prieš 4 (keturias) kalendorines dienas iki konkurso dalyvių registravimo į E. nuomos konkursą pradžios. Naudotojas įveda registravimo į E. nuomos konkursą trukmę ir dalyvių registracijos tvirtinimo trukmę darbo dienomis, taip pat E. nuomos konkurso pradžios datą. Tais atvejais, kai E. nuomos konkurso pabaigos diena tenka ne darbo ar oficialios šventės dienai, E. nuomos konkurso pabaigos diena laikoma po jos einanti darbo diena.
6. Naudotojui užpildžius E. nuomos konkurso paskelbimo duomenis ir jį paskelbus, E. nuomos konkurso skelbimas iškart rodomas [www.evarzytynes.lt](http://www.evarzytynes.lt) svetainėje. Pašalinti paskelbto E. nuomos konkurso iš AVP negalima.
7. Už E. nuomos konkurso sąlygų turinio paskelbimą, E. nuomos konkurso vykdymą, E. nuomos konkurso dalyvių patvirtinimą ar nepatvirtinimą, atsiskaitymo (pinigų grąžinimo) tvarką ir sąlygas, E. nuomos konkurso atšaukimą, paskelbimą neįvykusiu atsako Konkurso organizatorius. Konkurso organizatoriaus E. nuomos konkurso tvarką ir sąlygas nustato Konkurso organizatorius vidaus teisės aktu, kurį iki patvirtinimo suderina su už E. nuomos konkurso administravimą atsakingu Registrų centro padaliniu.

**V. SKYRIUS**

**NAUDOJIMOSI AVP TVARKA IR SĄLYGOS**

1. Nekilnojamojo turto registro duomenis AVP galima naudoti tik kai nuomojamas Konkurso organizatoriaus nekilnojamasis turtas;
2. Duomenų įvedimo į AVP reikalavimai:

13.1. duomenys teikiami internetu naudojantis saityno paslaugomis;

13.2. duomenų formatas – specialusis;

13.3. elektroninio ryšio protokolas – HTTPS;

13.4. duomenims teikti naudojama gamintojų palaikoma programinė įranga: Microsoft Internet Explorer, Google Chrome. Parametrai, susiję su kibernetinės saugos užtikrinimu gali būti keičiami iš anksto perspėjus Konkurso organizatorių.

1. Nekilnojamojo turto paieška AVP vykdoma tik pagal nekilnojamojo turto unikalų numerį.
2. Prisijungimo prie AVP tvarka:

15.1. prisijungimas atliekamas interneto svetainėje https://www.evarzytynes.lt/avp/public;

15.2. prisijungti galima naudojant mobilųjį elektroninį parašą, Registrų centro kvalifikuotą sertifikatą, elektroninės bankininkystės sistemas;

15.3. jeigu Naudotojas jungiasi su Registrų centro išduotu kvalifikuotu sertifikatu (toliau – Sertifikatas), Naudotojo darbo vieta turi būti parengta pagal interneto puslapyje <http://www.elektroninis.lt/lt/paruosti-kompiuteri> nurodytas elektroninio sertifikatų įdiegimo ir taikymo taisykles (Registrų centras neatsako už kitų paslaugų teikėjų išduotų kvalifikuotų sertifikatų veikimą);

15.4. Naudotojui suteikiama prieigos teisė dirbti su AVP tik pasirašius Konfidencialumo pasižadėjimą (2 priedas).

1. Neveikiant AVP, arba veikiant su trikdžiais, dėl kurių Konkurso organizatorius negali atlikti savo funkcijų, Konkurso organizatorius turi pranešti Registrų centro pagalbos tarnybai elektroniniu paštu pagalba@registrucentras.lt arba tel. (8 5) 265 8444.
2. Dėl informacijos ir pagalbos naudojantis AVP, AVP naudotojai gali kreiptis elektroniniu paštu ais.admin@registrucentras.lt arba telefonu Registrų centro konsultacijų centro telefonu (8 5) 268 8262.

**VI. SKYRIUS  
ŠALIŲ ĮSIPAREIGOJIMAI**

1. Šalys įsipareigoja savo lėšomis įgyvendinti tinkamas organizacines ir technines priemones, skirtas saugoti asmens duomenis nuo atsitiktinio ar neteisėto sunaikinimo, pakeitimo, atskleidimo, taip pat nuo bet kokio kito neteisėto tvarkymo. Minėtos priemonės turi užtikrinti tokį saugumo lygį, kuris atitiktų saugotinų asmens duomenų pobūdį ir jų tvarkymo keliamą riziką.
2. Konkurso organizatorius privalo:
   1. turėti elektroninio pašto dėžutę ir kompiuterinę bei specialiąją įrangą, internetinį ryšį;
   2. jungtis prie AVP iš kompiuterinės darbo vietos, kuri atitinka šios Sutarties 13 punkte nustatytus darbo vietos reikalavimus;
   3. saugoti prisijungimo prie AVP duomenis ir jų neatskleisti tretiesiems asmenims;
   4. nedelsdamas, tačiau ne vėliau kaip per 3 (tris) valandas nuo sužinojimo momento informuoti Registrų centrą apie prarastą autentifikavimo priemonę (mobilųjį elektroninį parašą, Sertifikatą, elektroninę bankininkystę) ir (arba) galimą jų konfidencialumo pažeidimą, taip pat apie sustabdytas prieigos teises prie AVP.
3. Konkurso organizatorius turi teisę naudotis AVP iš Naudotojų sąraše (1 priedas) nurodyto išorinio IP adreso.
4. Registrų centras, pastebėjęs, kad Naudotojas AVP naudojasi ne iš Konkurso organizatoriaus nurodyto išorinio IP adreso, nurodyto šios Sutarties 1 priede, AVP naudotis neleidžia. Jei Konkurso organizatorius tokio IP adreso nenurodo, Naudotojui leidžiama naudotis AVP kreipiantis iš bet kurio IP adreso. Visais atvejais Konkurso organizatorius atsako už neteisėtą naudojimąsi AVP.
5. Konkurso organizatorius, pasirašydamas Sutartį, patvirtina, kad yra susipažinęs su Reglamentu ir Valstybės įmonės Registrų centro tvarkomų registrų ir informacinių sistemų duomenų saugos nuostatais, patvirtintais Lietuvos Respublikos teisingumo ministro 2017 m. gegužės 22 d. įsakymu Nr. 1R-132 „Dėl Valstybės įmonės Registrų centro tvarkomų registrų ir informacinių sistemų duomenų saugos nuostatų patvirtinimo“ ir įsipareigoja jų laikytis.
6. Konkurso organizatorius įsipareigoja:
   1. organizuoti Konkurso organizatoriui nuosavybės teise priklausančio, ar patikėjimo teise valdomo Turto E. nuomos konkursus;
   2. E. nuomos konkurse pateikti informaciją apie visus disponavimo apribojimus, suvaržymus, draudimus, ginčus, kreditorius, taip pat pateikti visą kitą būtiną informaciją nuomininkui, kuri galėtų turėti įtakos nuomininko teisėms;
   3. prieš paskelbiant Turto E. nuomos konkursą įsitikinti, kad Konkurso organizatorius turi visas būtinas teises, leidžiančias jam disponuoti Turtu, kurį Konkurso organizatorius ketina išnuomoti;
   4. Registrų centro teikiamus duomenis naudoti tik E. nuomos konkursų vykdymo tikslu ir neatskleisti gautų duomenų bei nesuteikti kitos galimybės bet kokia forma su jais susipažinti tretiesiems asmenims;
   5. laikytis šioje Sutartyje numatytų duomenų naudojimo sąlygų ir tvarkos;
   6. vadovautis Reglamentu ir Lietuvos Respublikos asmens duomenų teisinės apsaugos įstatymu, savo lėšomis ir priemonėmis užtikrinti gautų duomenų apsaugą. Konkurso organizatorius atsako už gautų duomenų konfidencialumą ir saugą. Jei užfiksuojama ar pagrįstai įtariama grėsmė teikiamų asmens duomenų konfidencialumui ir, jei Konkurso organizatorius nepakankamai užtikrina pateiktų duomenų saugą, Registrų centras turi teisę sustabdyti duomenų teikimą ir apie tai nedelsdamas elektroniniu paštu informuoti Konkurso organizatorių. Už šių įsipareigojimų nesilaikymą Konkurso organizatorius atsako teisės aktų nustatyta tvarka;
   7. apie pastebėtas klaidas, netikslumus ir asmens duomenų saugumo pažeidimus nedelsiant informuoti Registrų centrą elektroniniu paštu [pagalba@registrucentras.lt](mailto:pagalba@registrucentras.lt);
   8. pasikeitus Naudotojams ar kitai informacijai, nurodytai Naudotojų sąraše, nedelsiant, bet ne vėliau kaip per 1 (vieną) darbo dieną nuo tokio pasikeitimo atsiradimo dienos, raštu pateikti Registrų centrui informaciją apie šios Sutarties 1 priede pateikto Naudotojų sąrašo pakeitimus;
   9. nedelsiant, bet ne vėliau kaip per 1 (vieną) darbo dieną informuoti Registrų centrą, jeigu atimama teisė Naudotojui prisijungti prie AVP arba atlikti joje tam tikras operacijas, jei vienu Sertifikatu naudojasi keli asmenys, taip pat jeigu įtariama, kad autentifikavimo priemonė (mobilusis elektroninis parašas, Sertifikatas, elektroninė bankininkystė) buvo pamesta ar kitaip prarasta;
   10. suteikti AVP Naudotojo teises tik tiems asmenims, kurie yra susipažinę ir pasirašę Konfidencialumo pasižadėjimo formą (2 priedas);
   11. pateikti Registrų centrui pasirašytus Konfidencialumo pasižadėjimus;
   12. laiku ir tinkamai apmokėti Registrų centro pateiktas sąskaitas-faktūras;
   13. į AVP pateikti teisingus ir tikslius duomenis bei informaciją.
7. Konkurso organizatorius atsako už savo atliekamus veiksmus AVP, skelbiamų duomenų turinį ir kitą AVP sistemoje patalpintą informaciją, taip pat už nurodytus klaidingus duomenis ar informaciją.
8. E. nuomos konkursui pasibaigus, informacija apie E. nuomos konkursą viešai skelbiama specialioje interneto svetainėje [www.evarzytynes.lt](http://www.evarzytynes.lt) 60 (šešiasdešimt) dienų.
9. Registrų centras įsipareigoja:
   1. Naudotojo asmens duomenis naudoti tik Naudotojui identifikuoti AVP. Konkurso organizatoriaus pateiktus asmens duomenis saugoti 10 metų po šios Sutarties pasibaigimo. Pasibaigus duomenų saugojimo terminui, duomenys sunaikinami Antstolių informacinės sistemos tvarkytojo nustatyta tvarka;
   2. užtikrinti tinkamą AVP administravimą ir veikimą Konkurso organizatoriui vykdant Turto E. nuomos konkursą;
   3. konsultuoti Naudotoją AVP naudojimo klausimais;
   4. asmeniui, ketinančiam dalyvauti E. nuomos konkurse, nepatvirtinus susipažinimo su E. nuomos konkurso vykdymo tvarka, nesuteikti leidimo registruotis į E. nuomos konkursą.
10. Registrų centras atsako už teikiamų asmens duomenų ir informacijos išsamumą, vientisumą, konfidencialumą ir saugą tol, kol duomenys pasieks Konkurso organizatorių. Registrų centras užtikrina, kad Konkurso organizatorius gaus išsamius ir vientisus teikiamus asmens duomenis ir informaciją.
11. Registrų centras be atskiro įspėjimo turi teisę apriboti Naudotojui prieigą prie AVP, jeigu nustato, kad Naudotojo veiksmai kelia grėsmę Registrų centro informacinėms sistemoms. Apie apribotą prieigą prie AVP Registrų centras nedelsdamas (bet ne vėliau kaip per 1 darbo dieną nuo taikyto apribojimo) praneša Sutarties 1 priede nurodytais kontaktais. Prieiga prie AVP Naudotojui atnaujinama pašalinus veiksnius, keliančius grėsmę Registrų centro informacinėms sistemoms.

**VII. SKYRIUS**

**PASLAUGŲ KAINA, MOKĖJIMO TVARKA IR ATSAKOMYBĖ**

1. Vieno AVP skelbiamo E. nuomos konkurso paslaugos kaina yra 38,15 Eur (trisdešimt aštuoni eurai ir penkiolika centų) + 8,01 Eur PVM (aštuoni eurai ir vienas centas pridėtinės vertės mokesčio), iš viso – 46,16 Eur (keturiasdešimt šeši eurai ir šešiolika centų).
2. Nustačius specialios interneto svetainės [www.evarzytynes.lt](http://www.evarzytynes.lt) veiklos sutrikimą, dėl kurio E. nuomos konkursas atšauktas, išrašoma kreditinė PVM sąskaita-faktūra, o mokestis Konkurso organizatoriui už paskelbtą E. nuomos konkursą (jeigu buvo sumokėtas) yra grąžinamas arba užskaitomas kitoms paslaugoms.
3. Registrų centras kiekvieno mėnesio pradžioje šios Sutarties 38 punkte nustatyta tvarka pateikia Konkurso organizatoriui PVM sąskaitą-faktūrą už E. nuomos konkursų paskelbimą praėjusį mėnesį.
4. Konkurso organizatorius PVM sąskaitą-faktūrą apmoka ne vėliau kaip per 14 (keturiolika) kalendorinių dienų po jos pateikimo informacinėje sistemoje „e. sąskaita“ arba kitais el. būdais.
5. Pakeitus E. nuomos konkurso paslaugos kainą, Konkurso organizatorius įsipareigoja mokėti pagal pakeistą kainą.
6. Visas išrašytas PVM sąskaitas-faktūras, kreditinius dokumentus, avansines sąskaitas ir kitus dokumentus Registrų centras teikia Konkurso organizatoriui per Registrų centro tvarkomą informacinę sistemą „e. sąskaita“ arba kitais el. būdais.
7. Laiku neapmokėjusi PVM sąskaitos-faktūros, Konkurso organizatorius be atskiro įspėjimo moka Registrų centrui 0,04 (keturių šimtųjų) procento dydžio delspinigius nuo neapmokėtos sumos už kiekvieną uždelstą dieną.
8. Registrų centras turi teisę be atskiro įspėjimo, Konkurso organizatoriui neapmokėjus PVM sąskaitos- faktūros per 30 (trisdešimt) kalendorinių dienų nuo PVM sąskaitos- faktūros gavimo dienos, sustabdyti prieigą prie AVP. Prieiga prie AVP atnaujinama Konkurso organizatoriui apmokėjus PVM sąskaitą-faktūrą ir delspinigius.
9. Nė viena Šalis neturi teisės pavesti šią Sutartį vykdyti tretiesiems asmenims.
10. Už Sutarties įsipareigojimų nevykdymą arba netinkamą vykdymą Šalys atsako Lietuvos Respublikos teisės aktų nustatyta tvarka.

**VIII. SKYRIUS**

**NENUGALIMOS JĖGOS (*FORCE MAJEURE*) APLINKYBĖS**

1. Nė viena iš Sutarties Šalių neatsako už bet kurios savo prievolės neįvykdymą ar dalinį neįvykdymą, jeigu ji įrodo, kad prievolė neįvykdyta dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir kad negalėjo užkirsti kelio šioms aplinkybėms ar pasekmėms atsirasti.
2. Įvykus nenugalimos jėgos (force majeure) aplinkybėms, Sutarties Šalys vadovaujasi Lietuvos Respublikos civilinio kodekso 6.212 straipsniu ir Atleidimo nuo atsakomybės esant nenugalimos jėgos (force majeure) aplinkybėms taisyklėmis, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“.
3. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsdama, tačiau ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, taip pat pranešti apie galimą Sutartyje numatytų įsipareigojimų įvykdymo terminą. Būtina pranešti ir tuomet, kai išnyksta pagrindas nevykdyti įsipareigojimų.
4. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento, arba jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

**IX. SKYRIUS  
SUTARTIES GALIOJIMAS IR NUTRAUKIMAS**

1. Ši Sutartis įsigalioja nuo jos pasirašymo dienos ir galioja 12 (dvylika) mėnesių. Jeigu iki Sutarties galiojimo pabaigos likus ne mažiau kaip 30 (trisdešimt) kalendorinių dienų nė viena Šalis nepareiškė pageidavimo nutraukti Sutartį, Sutartis pratęsiama tolesniam 12 (dvylikos) mėnesių laikotarpiui tomis pačiomis Sutarties sąlygomis. Sutarties pratęsimų skaičius neribojamas. Sutartis gali būti nutraukta raštišku Šalių susitarimu. Jei E. nuomos konkurso paslaugas Konkurso organizatorius įsigijo viešųjų pirkimų būdu, Sutarties galiojimo terminas, Sutarties pratęsimo ir nutraukimo tvarka turi sutapti su viešojo pirkimo dėl E. nuomos konkurso paslaugų pirkimo sutartyje nurodytais terminais ir sąlygomis.
2. Viena iš Sutarties Šalių gali nutraukti Sutartį įspėjus kitą Šalį raštu prieš 30 (trisdešimt) kalendorinių dienų iki Sutarties nutraukimo.
3. Šalys gali vienašališkai nutraukti Sutartį antrajai Šaliai nevykdant ar netinkamai vykdant sutartinius įsipareigojimus, įspėjus antrąją Sutarties Šalį prieš 10 (dešimt) darbo dienų iki Sutarties nutraukimo.
4. Nutraukus Sutartį ar jai pasibaigus, lieka galioti nuostatos, susijusios su atsakomybe tarp Šalių pagal šią Sutartį, taip pat visos kitos šios Sutarties nuostatos, kurios išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis.

**X. SKYRIUS**

**GINČŲ SPRENDIMO TVARKA**

1. Bet kokie nesutarimai ar ginčai, kylantys tarp Šalių dėl šios Sutarties, sprendžiami tarpusavio susitarimu, o jeigu nepavyksta ginčų išspręsti derybomis per 30 (trisdešimt) darbo dienų nuo derybų pradžios, jie sprendžiami Lietuvos Respublikos teisme pagal Registrų centro buveinės vietą taikant Lietuvos Respublikos teisę.

**XI. SKYRIUS**

**BAIGIAMOSIOS NUOSTATOS**

1. Visi pranešimai, sutikimai ar kita informacija (toliau – Pranešimas) pagal šią Sutartį turi būti sudaromi raštu ir laikomi tinkamai įteiktais tada, kai jie bus faktiškai gauti. Jie gali būti įteikiami asmeniškai ar siunčiami registruotu paštu, elektroniniu paštu, kiekvienu atveju išsiunčiant Šalių nurodytais adresais.
2. Jei pranešimas siunčiamas elektroniniu paštu, laikoma, kad jį Šalis gavo tą pačią dieną, jei jis buvo išsiųstas darbo dieną iki darbo valandų pabaigos, arba kitą darbo dieną, jei jis buvo išsiųstas nedarbo dieną arba pasibaigus darbo valandoms. Jei pranešimas siunčiamas paštu, laikoma, kad jį adresatas gavo po 5 (penkių) darbo dienų nuo išsiuntimo.
3. Šalys įsipareigoja per 5 (penkias) darbo dienas raštu informuoti viena kitą apie šioje Sutartyje nurodytų banko ir kitų rekvizitų pasikeitimus. Šalis, neįvykdžiusi šio reikalavimo, negali reikšti pretenzijų, kad kitos Šalies veiksmai, atlikti remiantis paskutiniais jai žinomais rekvizitais, neatitinka Sutarties sąlygų arba kad ji negavo pranešimų, siųstų pagal tuos rekvizitus.
4. Visi šios Sutarties ir Sutarties priedų pakeitimai ir papildymai bus sudaromi tik raštišku abiejų Šalių kompetentingų (įgaliotų) atstovų pasirašytu susitarimu, kuris tampa neatskiriama Sutarties dalimi.
5. Bet kokie Sutarties ir Sutarties priedų pakeitimai ir papildymai įsigalioja nuo jų pasirašymo dienos, jeigu juose nenustatyta kitaip.
6. Sutartis sudaryta 2 (dviem) egzemplioriais, turinčiais vienodą juridinę galią, po 1 (vieną) egzempliorių kiekvienai Šaliai.
7. Neatskiriama šios Sutarties dalis yra jos priedai:
   1. 1 priedas. „Naudotojų sąrašas“, \_ lapas (-ai);
   2. 2 priedas „Konfidencialumo pasižadėjimas“, \_ lapas (-ai).

**XII. SKYRIUS**

**ŠALIŲ REKVIZITAI IR PARAŠAI**

|  |  |
| --- | --- |
| **REGISTRŲ CENTRAS** | **KONKURSO ORGANIZATORIUS** |
|  |  |
| **Valstybės įmonė Registrų centras** | [Juridinio asmens pavadinimas] |
| Juridinio asmens kodas 124110246 | Juridinio asmens kodas [įveskite GAVĖJO asmens kodą] |
| PVM mokėtojo kodas LT241102419 | PVM mokėtojo kodas [įveskite PVM kodą arba nurodykite „ne PVM mokėtojas“] |
| Buveinė Lvivo g. 25-101, 09320 Vilnius | Adresas [įveskite GAVĖJO adresą ir adresą korespondencijai (jei skiriasi)] |
| El. p. [versloklientai@registrucentras.lt](mailto:info@registrucentras.lt) | El. p. [įveskite el. pašto adresą] |
| Tel. (8 5) 262 2222 | Tel. [įveskite telefono numerį] |
|  |  |
| A. s. LT477044060005572969  AB SEB bankas, banko kodas 70440  A. s. LT944010042400050387  Luminor Bank AB, banko kodas 40100  A. s. LT677300010095519600  „Swedbank“, AB, banko kodas 73000 | A.s. [įveskite atsiskaitomosios banko sąskaitos numerį] |
| Banko pavadinimas [įveskite banko pavadinimą] |
| Banko kodas [įveskite banko kodą] |
|  |  |
| Konsultacijų Centro vadovė  Jurgita Jakeliūnaitė | [įveskite Gavėjo pareigas, vardą, pavardę] |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Parašas)  A.V. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Parašas) |
| 20\_\_ m. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ d. | [pasirinkite sutarties pasirašymo datą iš kalendoriaus] |

Kilnojamojo ir nekilnojamojo turto nuomos elektroninių konkursų organizavimo ir vykdymo paslaugų teikimo sutarties 1 priedas

**NAUDOTOJŲ SĄRAŠAS**

1. E. nuomos konkurso valdymo posistemės (AVP) naudotojų sąrašas:

|  |  |  |  |  |  |  |  |
| --- | --- | --- | --- | --- | --- | --- | --- |
| Nr. | Vardas, pavardė | Asmens kodas | Pareigos | Telefonas | El. paštas | Išorinis IP adresas | Rolės\* |
|  |  |  |  |  |  |  |  |

⃰⃰- Konkurso administratoriaus rolės - **223** (305 NTR 3reg ir 222 NTR – papildomai nurodoma, jeigu pasirašoma sutartis vykdyti nekilnojamojo turto nuomą);

- Konkurso organizatoriaus rolės – **224** (305 NTR 3reg ir 222 NTR – papildomai nurodoma, jeigu pasirašoma sutartis vykdyti nekilnojamojo turto nuomą);

- konkurso administratoriaus rolę turintis naudotojas sistemoje mato visus paskelbtus, vykdomus, baigtus ir pan. E. nuomos konkursus. Prieš pradedant naudotis AVP, suveda Konkurso organizatoriaus duomenis, gali perskirti E. nuomos konkursus kitam organizatoriui vykdyti, taip pat organizuoti ir vykdyti E. Nuomos konkursą, keisti Konkurso organizatoriaus nustatymus, kontaktus sistemoje. Konkurso administratoriaus rolė suteikiama tik vienam iš E. nuomos konkursų valdymo posistemės (AVP) naudotojų sąraše esančių asmenų;

- konkurso organizatoriaus rolę turintis naudotojas vykdo tik savo kurtus ir jam priskirtus E. nuomos konkursus;

- naudotojas gali turėti abi roles. Abi rolės nurodomos, jeigu administratorius ir organizatorius bus vienas ir tas pats naudotojas; arba pagal poreikį).

Sąskaitos numeris, į kurią bus pervedami E. nuomos konkurso dalyvio mokesčiai, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Asmuo (asmenys), kuriam (-iems) suteikiama teisė peržiūrėti sąskaitas-faktūras:

|  |  |  |  |  |  |
| --- | --- | --- | --- | --- | --- |
| Nr. | Vardas, pavardė | Pareigos | Telefonas | El. paštas | Išorinis IP adresas\* |
|  |  |  |  |  |  |

Atsakingas asmuo\* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ el. paštas \_\_\_\_\_\_\_\_\_\_\_\_\_\_\_\_

*(Vardas, pavardė)*

\*Nurodoma, jei naudotojų sąraše yra daugiau nei vienas naudotojas.

|  |  |
| --- | --- |
|  | **KONKURSO ORGANIZATORIUS** |
|  | [Pareigos, vardas, pavardė] |
|  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Parašas) |

Kilnojamojo ir nekilnojamojo turto nuomos elektroninių konkursų organizavimo ir vykdymo paslaugų teikimo sutarties 2 priedas

**(Konfidencialumo pasižadėjimo forma)**

**KONFIDENCIALUMO PASIŽADĖJIMAS**

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Konkurso organizatoriaus nurodyto duomenų vartotojo vardas, pavardė)

**Pasižadu:**

* tvarkyti ir naudoti asmens ir kitus duomenis vadovaudamasis (-asi) 20\_\_ m. \_\_\_\_\_\_\_\_\_ d.

sutartyje Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Sutarties pavadinimas)

nustatytu tikslu;

* saugoti asmens duomenų paslaptį;
* neatskleisti ir neperduoti tvarkomos informacijos nė vienam asmeniui, kuris nėra įgaliotas naudotis šia informacija;
* neperduoti tretiesiems asmenimis slaptažodžių ir kitų duomenų, leidžiančių programinėmis ir techninėmis priemonėmis sužinoti asmens arba kitus duomenis;
* pastebėjęs (-usi) saugos dokumentuose nustatytų reikalavimų pažeidimų, nusikalstamos veikos požymių, neveikiančias arba netinkamai veikiančias elektroninės informacijos saugos (kibernetinio saugumo) užtikrinimo priemones ar kitas saugumo spragas, įvykius ar veiką, atitinkančią kibernetinio incidento, elektroninės informacijos saugos incidento ar asmens duomenų saugumo pažeidimo požymius, arba apie tai gavęs (-usi) informacijos iš kitų informacijos šaltinių, apie tai nedelsiant pranešti Registrų centrui elektroniniu paštu: pagalba@registrucentras.lt;
* viešai neskelbti informacijos apie saugumo spragas ir (ar) jų neišnaudoti pažeistoje sistemoje, nepakeisti elektroninės informacijos, kitaip nepaveikti registrų ir informacinių sistemų saugumo ir elektroninės informacijos;
* laikytis Sutarties 22 punkte nurodytų teisės aktų reikalavimų.

**Žinau,** kad turėsiu atsakyti Lietuvoje Respublikoje galiojančių įstatymų ir kitų teisės aktų nustatyta tvarka, jei dėl mano veiksmų dėl šio pasižadėjimo nevykdymo arba netinkamo vykdymo valstybės įmonei Registrų centrui kils atsakomybė už asmens ar kitų duomenų atskleidimą.

**Šis pasižadėjimas galioja visą Sutarties vykdymo laiką ir neribotą laiką po Sutarties pasibaigimo, nepriklausomai nuo užimamų pareigų ir darbovietės, kurioje aš dirbsiu.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vardas, pavardė) (Parašas, data)

1. Šios Sutarties II skyriaus nuostatos taikytinos tik tais atvejais, kai Konkurso organizatorius nuomoja nekilnojamąjį turtą. [↑](#footnote-ref-1)
2. Šios Sutarties III skyriaus nuostatos taikytinos tik tais atvejais, kai Konkurso organizatorius nuomoja nekilnojamąjį turtą. [↑](#footnote-ref-2)
3. Pildoma tik tada, kai nuomojamas nekilnojamasis turtas. [↑](#footnote-ref-3)
4. Pildoma tik tada, kai nuomojamas kilnojamasis turtas. [↑](#footnote-ref-4)